o
DEREK PRINCE: KESKIPISTEESSÄ RISTI II
OSA 2
Pyydän nyt vaimoani tänne eteen.
Asiaa on vielä paljon, joten teemme tämän nopeasti.
Tapaamme lausua ääneen säännöllisesti erään tunnustuksen.
Lausumme sen teille. Se soveltaa Ilm. 12:11:tä.
Ruumiini on Pyhän Hengen temppeli.
Jeesuksen veri on minut lunastanut, puhdistanut ja pyhittänyt.
Ruumiini jäsenet ovat vanhurskauden välineitä.
Ne on asetettu palvelemaan ja kirkastamaan Jumalaa.
Paholaisella ei ole minussa sijaa.
Sillä ei ole valtaa minuun.
Paholaisen syytöksillä ei ole mitään perustaa.
Jeesuksen veri on sovittanut kaiken.
Voitan Saatanan Karitsan verellä ja todistukseni sanalla.
Olen valmis vaikka kuolemaan.
Ruumiini on Herraa varten. Herra on ruumiini puolella.
Kiitos, kulta. Jatketaan.
Tämä oli esimerkki siitä, miten sovellamme ristintyön voittoa.
Seuraava syy, miksi ristin täytyy olla keskipisteessä, -
on se, että risti on ovi Jumalan salattuun viisauteen.
Avataan 1. Kor. 2.
Paavalin mukaan me emme julista tämän maailman viisautta.
Paavali puhuu jakeessa 6 erilaisesta viisaudesta.
Paavali puhuu Jumalan salaisesta, kätketystä viisaudesta.
Kun olin filosofi, etsin tuota salaista, kätkettyä viisautta.
En löytänyt sitä kristinuskosta, jonka tunsin silloin.
Etsin sitä turhaan filosofiasta, joogasta ja kaikkialta.
Sitten löysin oven, joka on ristinmuotoinen.
Jos kulkee ristin kautta, löytää salaisen, kätketyn viisauden.
Jos olet minun kaltaiseni, tuo ajatus innostaa sinua.
Ihanaa, että voimme kulkea Jumalan salaiseen, kätkettyyn viisauteen.
Luetaan 1. Kor. 2:6:sta eteenpäin.
"Viisautta me julistamme siihen kypsyneille," -
"mutta emme tämän maailman viisautta."
"Me julistamme Jumalan salaista, kätkettyä viisautta," -
"jonka Hän ennen aikojen alkua on määrännyt meidän kirkkaudeksemme."
Ellei tuo ajatus innosta sinua, et ole ymmärtänyt sitä.
Jumala on määrännyt ennen aikojen alkua -
salaisen, kätketyn viisauden meidän kirkkaudeksemme.
Jumala on ikiajoista alkaen halunnut tuoda meidät kirkkauteen.
Tuo suunnitelma on salainen, kätketty viisaus. Ovi on risti.
Ristin kautta kulkeva pääsee salaiseen, kätkettyyn viisauteen.
Paavali jatkaa: -
"Me julistamme, niin kuin on kirjoitettu," -
"mitä silmä ei ole nähnyt eikä korva kuullut," -
"mitä ihminen ei ole voinut sydämessään aavistaa," -
"sen Jumala on valmistanut niille, jotka Häntä rakastavat."
"Meille Jumala on sen ilmoittanut Hengellään," -
"sillä Henki tutkii kaiken, myös Jumalan syvimmät salaisuudet."
Kun kuljemme ristin ovesta, Pyhä Henki alkaa kertoa asioita, -
jotka eivät avaudu pohdiskelun tai mielikuvituksen avulla.
Se avautuu vain ilmestystiedon kautta.
Pyhä Henki hyväksyy vain ristin. Muu peruste ei Hänelle kelpaa.
Hän kiinnostuu, kun ihminen asettaa ristin keskipisteeseen.
Minusta on ihanaa, kun voi vetää puoleensa Pyhää Henkeä.
Asiat sujuvat hyvin, kun Pyhä Henki on läsnä.
Pyhä Henki viihtyy ilmapiirissä, jossa Jeesusta korotetaan -
ja julistetaan ristiinnaulittua Kristusta.
Pyhä Henki viihtyy siellä, missä ristintyötä korotetaan.
Haluaisin puhua siitä enemmän, mutta täytyy kiirehtiä eteenpäin.
Luetaan Fil. 3:7-11.
Tämä on Paavalin todistus.
"Sen, mikä oli minulle voittoa," -
"olen Kristuksen tähden lukenut tappioksi."
Hän puhuu taustastaan ja perinnöstään juutalaisena.
"Kristuksen tunteminen on minulle arvokkaampaa kuin mikään muu."
"Olen heittänyt kaiken pois, jotta voittaisin omakseni Kristuksen" -
"ja jotta kävisi ilmi, että kuulun Hänelle. "
"Minulla ei ole lain noudattamiseen perustuvaa vanhurskautta," -
"vaan se vanhurskaus, jonka perustana on usko Kristukseen" -
"ja jonka Jumala antaa sille, joka uskoo."
"Minä tahdon tuntea Kristuksen ja Hänen ylösnousemisensa voiman" -
"ja tulla Hänen kaltaisekseen Hänen kärsimyksissään ja kuolemassaan."
"Ehkä silloin saan myös nousta kuolleista."
Paavali tahtoi vain tuntea Kristuksen.
Näin hän sanoi monen hedelmällisen palveluvuoden jälkeen.
Hän halusi tuntea Hänen ylösnousemuksensa voiman -
ja Kristuksen kärsimykset.
Risti on tie Jumalan salaiseen, kätkettyyn viisauteen.
Ef. 2:4-6:sta löytyy lyhyehkö raamatunkohta.
"Jumalan laupeus on kuitenkin niin runsas" -
"ja Hän rakasti meitä niin suuresti," -
"että Hän teki meidät, rikkomustemme tähden kuolleet," -
"eläviksi Kristuksen kanssa. Armosta teidät on pelastettu."
"Jumala herätti meidät yhdessä Kristuksen Jeesuksen kanssa" -
"ja antoi meillekin paikan taivaassa."
Meidät on asetettu valtaistuimelle Kristuksen kanssa.
Ristin luo tuleminen muistuttaa hieman hissiin menoa.
Hissillä pääsee haluamaansa kerrokseen nappia painamalla.
Hissi nostaa ylempiin kerroksiin.
Kun olemme Kristuksessa Jeesuksen ristintyön kautta, -
meidät on tehty eläviksi Hänessä -
ja olemme ylösnousseet Hänen kanssaan.
Hissi pysähtyy vasta valtaistuimella.
Me emme itse ponnistele sinne.
Pääsemme sinne, koska olemme hississä.
Hissin ovi on risti.
Kun kuljemme ristin kautta, kelpaamme valtaistuimelle.
Mooseksen ilmestysmaja on aina kiinnostanut minua.
Kaikkia se ei kiinnosta. Minua se kiinnostaa valtavasti.
Kerron lyhyesti esimerkin.
Mooseksen ilmestysmajassa oli kolme osiota.
Osiot voitiin erottaa valon määrän mukaan.
Esipihan valo oli luonnollista auringon, kuun ja tähtien valoa.
Pyhäkön valo ei ollut luonnollista.
Paavali sanoo, että me vaellamme uskossa, emme näkemisessä.
Ovesta kulkeminen vaatii uskon askeleita.
Pyhäkön valo on kynttilänvaloa.
Huoneessa oli lamppu, joka toimi oliiviöljyllä.
Se on Pyhän Sanan valoa, jonka olemme saaneet Kirjoituksina.
Se ei ole vielä pääteasema.
Ensimmäisen verhon läpi kulkeminen merkitsee ylösnousemusta.
Toisen verhon läpi kulkeminen merkitsee taivaaseen astumista.
Kaikkeinpyhin edustaa Jumalan valtaistuinta.
Siellä toimivat Jeesuksen kaksi tärkeintä virkaa, -
kuninkuus ja pappeus.
Sen valo ei ole kynttilänvaloa.
Sen sisäpuoli on täysin pimeä.
Siellä ei ole valonlähdettä.
Kuinkahan moni teistä ottaisi sen kohteekseen?
Se on pieni, pimeä kammio.
Siellä on vain yksi huonekalu.
Onko se jännittävää?
Mitä pidemmälle etenee kristityn elämässä, -
sitä vähemmän on asioita, jotka kääntävät huomion pois.
Toisen verhon läpi kulkevat ne, jotka haluavat vain Jumalaa.
Toisen verhon sisällä loistaa valo, joka ei ole luonnollista.
Se ei ole keinovaloa.
Se on Jumalan läsnäolon valoa.
Se valaisee kammion yliluonnollisesti.
Se on Jumalan salaista, kätkettyä viisautta.
Toisen verhon läpi ei ole pakko kulkea. Voi pysähtyä milloin vain.
Voi painaa nappia ja jäädä pois hissin kyydistä.
Jokin sisälläni haluaa päästä niin ylös kuin mahdollista.
Olen nähnyt suurten Jumalan miesten elämässä yksinäisyyttä, -
kun elämästä on viety pois kaikki muu paitsi Jumala.
Kun meillä on Jumala, meillä on kaikki.
Se on Room. 8:n loppu. Olemme yhtä Kristuksen kanssa.
Kol. 3: Kristus on kaikki ja kaikessa.
Paavali kysyy: "Mitä laista ja juutalaisuuden perinnöstä?"
Se ei merkinnyt hänelle mitään.
Hän halusi olla toisen verhon takana.
Hän halusi ilmestystietoa Kristuksesta, -
ei teologiaa eikä opinkappaleita.
Hän halusi henkilökohtaista ilmestystietoa Jeesuksesta.
Se oli ainoa asia, joka voi tyydyttää hänen sielunsa kaipuun.
Näin sen näen.
Siirrymme seuraavaan syyhyn, miksi ristin täytyy olla keskipisteessä.
Kaikki syyt mukaan luettuna tämä on yhteensä kuudes syy.
Toivottavasti olen saanut teidät innostumaan.
Itse olen niin innoissani, että voisin hyppelehtiä.
Paavali sanoi: "Jos esiinnyn hillitysti, teen sen tähtenne."
Tämä on peruste on kaksiosainen.
Risti on äärimmäinen osoitus Jumalan rakkaudesta -
ja meidän arvostamme Jumalan silmissä.
Risti on äärimmäinen osoitus Jumalan rakkaudesta -
ja meidän arvostamme Jumalan silmissä.
Joh. 15:13-14.
Jeesus puhuu opetuslapsille näin: -
"Suurempaa rakkautta ei kukaan voi osoittaa," -
"kuin että antaa henkensä ystäviensä puolesta."
"Te olette ystäviäni, kun teette sen minkä käsken teidän tehdä."
Jeesus sanoi osoittavansa suurinta mahdollista rakkautta -
kuolemalla ystäviensä puolesta.
Sitä suurempaa rakkautta ei ole.
Room. 5:ssä Paavali korostaa Jumalan rakkauden luonnetta -
ja Hänen armonsa määrää.
Room. 5:6-10: -
"Meistä ei ollut itseämme auttamaan," -
"mutta Kristus kuoli jumalattomien puolesta, kun aika koitti."
"Tuskin kukaan haluaa kuolla edes nuhteettoman ihmisen puolesta."
"Mutta Jumala osoittaa rakkautensa meitä kohtaan siinä," -
"että Kristus kuoli puolestamme, kun vielä olimme syntisiä."
"Hän on vuodattamalla verensä tehnyt meidät vanhurskaiksi."
"Näin Hän vielä paljon varmemmin pelastaa meidät tulevalta vihalta."
"Jos kerran Jumalan Pojan kuolema sovitti meidät Jumalan kanssa," -
"kun olimme hänen vihollisiaan, paljon varmemmin" -
"on Jumalan Pojan elämä pelastava meidät nyt, kun sovinto on tehty."
Paavali mainitsee tilastamme neljä asiaa.
Jakeessa 6 Paavali sanoi, että olimme heikkoja.
Meistä ei ollut itseämme auttamaan.
Olimme täysin riippuvaisia Jumalan armosta.
Paavali sanoi myös, että olimme jumalattomia.
Elämämme, ajatuksemme ja käytöksemme oli täysin jumalatonta.
Sitten hän sanoo...
jakeessa 8, että olimme syntisiä.
Olimme tottelemattomia ja kapinallisia.
Emme etsineet Jumalan tahtoa.
Neljänneksi jakeessa 10 Paavali sanoo, -
että olimme Jumalan vihollisia.
Paavali kuvaa neljällä eri käsitteellä, -
millaisia olimme, kun Kristus kuoli puolestamme.
Olimme heikkoja ja täysin avuttomia.
Olimme jumalattomia.
Mahdatteko tietää, mitä se merkitsee?
Meissä ei ollut mitään, mikä olisi viehättänyt Jumalaa.
Kaikki oli vierasta Jumalan luonnolle.
Kolmanneksi olimme syntisiä. Olimme tottelemattomia kapinallisia
Neljänneksi olimme vihollisia. Vastustimme Jumalaa.
Kun olimme tuossa tilassa, Kristus kuoli puolestamme.
Paavalin mukaan se kuvaa Jumalan rakkauden määrää.
On tärkeää ymmärtää se.
On paljon kristittyjä, jotka eivät ole varmoja Jumalan rakkaudesta.
Täällä sellaisia tuskin on.
Jos epäilet, ettei Jumala rakasta sinua, -
epäilykset eivät poistu, ennen kuin ymmärrät sen, -
millainen olit, kun Kristus kuoli puolestasi.
Jumala ei halua, että saat rauhan muulla perusteella.
Se on ainoa peruste.
Joku saattaa luottaa ystävään tai seurakunnanpalvelijaan, -
joka vakuuttaa hänen olevan rakastamisen arvoinen.
Jumala ottaa ennen pitkää ihmiseltä tuon kaiken pois.
Hän haluaa meidän tunnustavan, että ainoa peruste -
Jumalan rakkauden ymmärtämiselle on Jeesuksen uhri ristillä.
Synkkinä hetkinä saatat ihmetellä, mitä tapahtuu ja miksi kärsit.
Jumala valaisee pimeydessä vain yhden asian.
Se on risti. Muuta ei tarvita.
Monet tietävät liikaa.
Jumala haluaa meidän ymmärtävän, että Jeesuksen ristintyö riittää.
Paavali jatkaa Jumalan rakkaudesta Room. 8:35-39.
Roomalaiskirjeestä ei tahdo päästä eroon.
"Mikä voi erottaa meidät Kristuksen rakkaudesta?"
"Tuska, ahdistus, vaino, nälkä, alastomuus, vaara tai miekka?"
"On kirjoitettu: Sinun tähtesi meitä surmataan kaiken aikaa," -
"meitä kohdellaan teuraslampaina."
Tässä puhutaan Jumalan kansasta.
Monet kristityt joutuvat kokemaan tätä tälläkin hetkellä.
Ellei pelastus riitä kantamaan, -
on parasta tarkistaa hengellinen tila.
Me nimittäin saatamme joutua kohtaamaan samaa vuoden kuluessa.
"Mutta kaikissa näissä ahdingoissa meille antaa riemuvoiton Hän," -
"joka on meitä rakastanut."
"Olen varma siitä, ettei kuolema, elämä, enkelit, henkivallat," -
"ei mikään nykyinen eikä tuleva, eivät mitkään voimat," -
"ei korkeus eikä syvyys, ei mikään luotu voi erottaa meitä" -
"Jumalan rakkaudesta, joka on tullut ilmi Kristuksessa."
Tämä on huipentuma: ikuinen, erottamaton yhteys Kristukseen -
ja Hänen rakkauteensa ikiajoiksi.
Tarkastelemme lopuksi viimeisen kohdan toista piirrettä.
Ensiksi Jumala osoitti rakkautensa.
Toiseksi ristintyö osoittaa meille meidän arvomme.
Joku sanoi, että tässä maassa ihmiset kamppailevat -
huonon itsearvostuksen kanssa.
En tiedä, pitääkö se paikkansa.
Se on hyvin yleinen ongelma Kristuksen seurakunnassa.
On vain yksi peruste oman arvonsa tuntemiselle.
Se on risti.
Kerron esimerkin arvosta.
Ajatellaanpa, että haluaisin myydä talon 120 000 eurolla.
Kukaan ei maksa talostani enemmän kuin 80 000 euroa.
Taloni arvo on se, mitä siitä maksetaan.
Arvoasi ei määrää se, minkä arvoisena itse pidät itseäsi.
Arvosi määräytyy sen mukaan, mitä Jumala maksoi sinusta.
Jumalan osti sinut Jeesuksen veren hinnalla.
Luetaan Ap. t. 20:28.
Pidän tästä jakeesta, koska siinä sanotaan "Herra".
Paavali sanoo seurakunnan vanhimmille: -
"Pitäkää huoli itsestänne ja koko laumasta," -
"jonka kaitsijoiksi Pyhä Henki on teidät pannut."
"huolehtikaa seurakunnasta, jonka Herra verellään on lunastanut."
Herra on verellään lunastanut seurakunnan.
Pietari sanoo 1. Piet. 1:18-19:ssä: -
"Tiedättehän" -
Monet eivät tiedä.
"Tiedättehän, ettei teitä ole lunastettu katoavalla tavaralla," -
"hopealla tai kullalla, vaan Kristuksen," -
"tuon virheettömän ja tahrattoman karitsan, kalliilla verellä."
Virheetön merkitsee "ilman perisyntiä", -
tahraton "ilman henkilökohtaista syntiä".
Jeesus oli täydellisen synnitön Jumalan karitsa.
3. Moos. 17:11:ssä sanotaan, -
että veressä on elävän olennon elämänvoima.
Jumala on vuodattanut oman verensä sielujemme sovitukseksi.
Jes. 53:12:ssa sanotaan, että Hän antoi itsensä kuolemalle alttiiksi.
Kun Jeesus vuodatti verensä ristillä, -
Hän antoi elämänsä ja sielunsa ihmiskunnan lunastuksen hinnaksi.
Psalmien kirjassa sanotaan, että Jumalan lunastus on runsas.
Hinta on enemmän kuin riittävä.
Yksi täydellinen, jumalainen elämä riitti kattamaan -
koko ihmiskunnan lunastuksen kaikkialla ja kaikkina aikoina.
Jeesuksen elämä oli hinta, jolla meidät on ostettu Paholaiselta.
Jeesuksen veri on meidät lunastanut.
Ps. 107:2:ssa puhutaan uskon tunnustamisesta.
"Niin sanokoot Herran lunastetut, jotka Hän on lunastanut"
Lunastusta ei saa, ellei sano niin.
Sanominen tekee siitä todellisen.
Minut on lunastettu Jeesuksen verellä Paholaisen kädestä. Sano se
Minut on lunastettu Jeesuksen verellä Paholaisen kädestä.
Kerron vielä yhden ihanan esimerkin.
Se on Matt. 13:45-46.
Se on lyhyt vertaus, jonka voi tulkita monella eri tavalla.
Kerron oman tulkintani ja toivon, että se siunaa teitä.
"Taivasten valtakunta on kuin kalliita helmiä etsivä kauppias."
"Kun hän löysi kalliin helmen, hän myi kaiken omaisuuden ja osti sen."
Vertauksen kauppias on Jeesus. Hän tiesi, mikä on kallisarvoista.
Hän löysi niin kallisarvoisen helmen, -
että Hän myi kaiken, minkä omisti, ja osti sen.
Inhimillisessä elämässä kuvittelen kauppiaan, -
joka tulee kotiin, ja vaimo kysyy: "Miksi tulit kävellen töistä?"
Mies vastaa: "Myin auton, talon ja kesäpaikankin."
"Olen myynyt kaiken, minkä omistin."
Vaimo ihmettelee: "Miksi?"
Mies vastaa: "Löysin jotakin niin kallisarvoista."
Kauppias avaa kätensä ja näyttää helmeä.
Mikä tuo kallisarvoinen helmi on?
Se on yhden ihmisen sielu.
Jos sinä olisit ollut ainoa ihminen pelastusta vailla, -
Hän olisi kuollut sinun tähtesi.
Ajattele, että olet tuo helmi Herran kämmenellä.
Kuule Herran sanovan: -
"Annoin pois kaiken, minkä omistin, jotta voin ostaa sinut."
"Sinä olet minulle niin kallisarvoinen."
"Älä koskaan sano, että olet arvoton."
"Minun silmissäni olet arvokkaampi kuin mikään muu."
"Annoin vuoksesi pois kaiken, minkä omistin."
"Olet kaunis ja täydellinen."
"Tiedän asioiden arvon."
"Olet arvokkaampi kuin kaikki, minkä myin."
"Olet helmi kädelläni."
Voitko uskoa sen?
Sen uskominen muuttaa monen elämän.
Arvosi on se, millä hinnalla Jumala osti sinut.
Älä anna maailman määrittää arvoasi.
Arvosi määräytyy sen mukaan, mitä Jumala maksoi sinusta.
Kiitä Herraa.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz